Решение на Общия съд от 5 февруари 2025 г. — Ryanair/Комисия(TAP II ; Помощ за оздравяване ; COVID-19)
(Дело T-743/21)1
(Държавни помощи — Португалски пазар на въздушни превози — Помощ за оздравяване, предоставена от Португалия на TAP SGPS — Държавен заем — Решение да не се повдигат възражения — Жалба за отмяна — Процесуална легитимация — Допустимост — Допустимост — Точка 22 от Насоките за държавна помощ за оздравяване и преструктуриране на предприятия в затруднено положение — Дружество, което е част от група — Затруднения, които са вътрешни, а не произтичат от произволно разпределение на разходите в рамките на групата — Затруднения, които са прекалено големи, за да може групата сама да се справи с тях — Целесъобразност на помощта — Пропорционалност — Претегляне на положителните и отрицателните ефекти — Свобода на установяване — Свободно предоставяне на услуги — Равно третиране — Задължение за мотивиране)
Език на производството: английски
Страни
Жалбоподател: Ryanair DAC (Суордс, Ирландия) (представители: E. Vahida, F.-C. Laprévote, D. Pérez de Lamo, S. Rating и I.-G. Metaxas-Maranghidis, avocats)
Ответник: Европейска комисия (представители: I. Barcew и V. Bottka)
Встъпила страна в подкрепа на ответника: Португалска република (представители: P. Barros da Costa, M. Ramos, S. Jaulino, A. Pimenta и A. Rodrigues, подпомагани от N. Mimoso Ruiz и G. Oliveira e Costa, avocats)
Предмет
С жалбата си на основание член 263 ДФЕС жалбоподателят иска отмяна на Решение C(2021) 5302 final на Комисията от 16 юли 2021 г. относно държавна помощ SA.57369 (2020/N) — Португалия — Помощ за оздравяване на TAP SGPS.
Диспозитив
Отхвърля жалбата.
Осъжда Ryanair DAC да понесе направените от него съдебни разноски, както и тези на Европейската комисия.
Португалската република понася направените от нея съдебни разноски.
____________
1 ОВ C 37, 24.1.2022 г.